The Great Northfield Minnesota Raid
<s>The Great Northfield Minnesota Raid (), u Jugoslaviji prikazan kao Banda Colea Youngera i Jesseja Jamesa, je američki vestern film snimljen 1972. godine u režiji Philipa Kaufmana.</s><s>Radnja se temelji na stvarnim događajima, odnosno prikazuje aktivnosti bande James-Younger, grupe bivših južnjačkih gerilaca koja je godinama nakon završetka američkog građanskog rata izvodila pljačke banaka, vlakova i poštanskih kočija na Srednjem zapadu.</s><s>Protagonist, koga tumači Cliff Robertson, je Cole Younger, jedan od njenih vođa koji je prethodno prihvatio ponudu o amnestiji, ali pod pritiskom Pinkertonovih agenata na kraju odlučuje izvesti pljačku banke u gradu Northfield u državi Minnesota, a koja će se na kraju pretvoriti u jedan od najspektakularnijih događaja u historiji Divljeg Zapada.</s>

<s>Kaufmanu je The Great Northfield Minnesota Raid predstavljao prvi film napravljen za jedan veliki hollyoowdski studio.</s><s>Za njega se pripremao pažljivo studirajući historijske materijale.</s><s>Iako se u potpunosti nije držao činjenica, u velikoj mjeri je predstavljao "dekonstrukciju" dotadašnjih mitova o Divljem zapadu, odnosno u tome se oslanjao tada u Hollywoodu popularni trend tzv. revizionističkog vesterna.</s><s>Kaufman je, sa druge strane, zbivanja nastojao prikazati i sa velikom dozom crnog humora i ironije.</s><s>Zato je slabo poznati i u popularnoj kulturi obično ignorirani Cole Younger prikazan kao pravi "mozak" bande, dok je njegov suučesnik Jesse James, dotada u hollywoodskim i drugim vesternima slavljen kao svojevrsni narodni junak, u izvedbi Roberta Duvalla prikazan kao krvoločni i ne previše "bistri" psihopat.</s>

<s>The Great Northfield Minnesota Raid je postigao veliki uspjeh, a Kaufman se nametnuo kao jedan od autora tzv. Novog Hollywooda.</s><s>Deceniju  kasnije je jugoslavenski sineast Branko Baletić upravo Kaufmanovo ostvarenje navodio kao uzor za svoju popularnu filmsku komediju Balkan ekspres.</s>

<s>Uloge
Cliff Robertson ...</s><s>Cole Younger
Robert Duvall ...</s><s>Jesse James
Luke Askew ...</s><s>Jim Younger
R.G. Armstrong ...</s><s>Clell Miller
Dana Elcar ...</s><s>Allen
Donald Moffat ...</s><s>Manning
John Pearce ...</s><s>Frank James
Matt Clark ...</s><s>Bob Younger
Wayne Sutherlin ...</s><s>Charley Pitts
Robert H. Harris ...</s><s>Wilcox
Jack Manning ...</s><s>Heywood
Elisha Cook Jr. ...</s><s>Bunker (kao Elisha Cook)
Royal Dano ...</s><s>Gustavson
Mary-Robin Redd ...</s><s>Kate
William Callaway ...</s><s>Kalipist (as Bill Calloway)
Valda Hansen ...</s><s>Gola djevojka (kao Valda J. Johnson)
Jennifer Gan ...</s><s>Abbie (nenavedena na špici)</s>

<s>Vanjske veze</s>

<s>Američki filmovi
Vestern-filmovi
Biografski filmovi</s>

